
บทคัดย่อ
การวิจัยนี้มีจุดประสงค์เพื่อศึกษาคุณสมบัติของแผ่นแปะแผลแบบลอนจากอัลจิเนตเคลือบซิลเวอร์นาโน ซึ่งทำการศึกษาคุณสมบัติทางกายภาพ การยับยั้งเชื้อแบคทีเรีย และการดูดซับแรงกระแทก โดยศึกษาจากค่า tensile stress ค่า elongation ความสามารถในการดูดซับของเหลว อัตราส่วนในการยับยั้งเชื้อแบคทีเรีย และค่าแรงดล โดยจากการทดลองใช้ปริมาณส่วนผสมที่แตกต่างกันพบว่าปริมาณ sodium alginate และ HPMC ที่เหมาะสมที่สุดคือ 3 และ 4.5 กรัม ตามลำดับ โดยมีคุณสมบัติดูดซับสารคัดหลั่ง 1.979±0.003 กรัม/กรัม คงความชุ่มชื้นเหมาะสม มีความหนา 2.681 มิลลิเมตร ค่า elongation สูงถึง 48.89 มิลลิเมตร ทำให้ยืดหยุ่นได้ดี ศึกษาการยับยั้งเชื้อแบคทีเรียด้วยวิธี disc diffusion พบว่าซิลเวอร์นนาโนที่ความเข้มข้น 15 ppm สามารถยับยั้งเชื้อแบคทีเรียได้ดีที่สุด และศึกษาคุณสมบัติของแผ่นโฟมลอนแปะแผลโดยอัตราส่วนความยาวต่อความสูงที่ดูดซับแรงกระแทกได้ดีที่สุดจากโปรแกรม Autodesk Fusion 360 จากกราฟแสดงค่าโมดูลัสของยังและค่าการเสียรูป พบว่าโครงสร้างลอนอัตราส่วน 2:1 ช่วยกระจายแรงกระแทกและสร้างช่องอากาศระหว่างแผ่นโฟมทำให้ดูดซับแรงกระแทกได้ดี และทดสอบโดยใช้เครื่อง Dual Range Force Sensor พบว่าแผ่นโฟมอัลจิเนตแบบลอนสามารถลดแรงดลเท่ากับ 0.391 นิวตัน ซึ่งดีกว่าแผ่นโฟมอัลจิเนต ส่งผลให้มีคุณสมบัติการลดแรงกระแทก หากมีการใช้งานร่วมกับผ้าก๊อตโดยวางแผ่นโฟมลอนบนแผลและพันด้วยผ้าก็อต ถือเป็นทางเลือกหนึ่งที่ช่วยป้องกัน ลดแรงกระแทกและยับยั้งเชื้อแบคทีเรียได้อย่างมีประสิทธิภาพ

บาดแผลถลอก แผลพุพอง และแผลไฟไหม้ระดับตื้น เป็นบาดแผลที่พบได้บ่อยในชีวิตประจำวัน บาดแผลเหล่านี้มีความไวต่อแรงกระแทกและการเสียดสี ซึ่งหากไม่ได้รับการปกป้องอย่างเหมาะสมจะเพิ่มความเสี่ยงในการติดเชื้อแบคทีเรียสูงถึงร้อยละ 60-80 โดยเฉพาะจากเชื้อ Staphylococcus aureus ปัจจุบันวัสดุปิดแผลพื้นฐาน เช่น ผ้าก๊อซ แม้จะช่วยดูดซับของเหลวได้ แต่ยังมีโครงสร้างแบบแบนราบทำให้ขาดคุณสมบัติในการกระจายแรงกดหรือลดแรงกระแทก นอกจากนี้ แผ่นแปะแผลประเภทซิลิโคนโฟมที่มีประสิทธิภาพสูงมักมีราคาสูงและไม่สามารถยับยั้ง
แบคทีเรียได้ในตัวเอง คณะผู้จัดทำจึงพัฒนาแผ่น
โฟมลอนแปะแผล โดยใช้โฟมอัลจิเนต ซึ่งเป็น
พอลิเมอร์ธรรมชาติที่มีคุณสมบัติเปลี่ยนเป็นเจลเมื่อสัมผัสสารคัดหลั่ง ช่วยรักษาความชุ่มชื้นและไม่ติดแผล โดยนำมาเคลือบด้วยซิลเวอร์นาโนเพื่อเพิ่มฤทธิ์ต้านจุลชีพ และนวัตกรรมการขึ้นรูปเป็นโครงสร้างลอน เลียนแบบกระดาษลูกฟูก เพื่อสร้างช่องว่างอากาศและกระจายแรงกระแทกในบริเวณที่มีการเคลื่อนไหวสูง เช่น ข้อศอกหรือเข่า 
วิธีการดำเนินงาน
กระบวนการวิจัยถูกออกแบบอย่างเป็นระบบ โดยแบ่งการดำเนินงานออกเป็น 3 ส่วนหลัก ได้แก่ (1) การศึกษาปริมาณของส่วนผสมที่มีผลต่อคุณสมบัติของโฟมอัลจิเนต (2) การศึกษาความสามารถในการยับยั้งเชื้อแบคทีเรียของโฟมอัลจิเนตที่เคลือบซิลเวอร์นาโน และ (3) การทดสอบความสามารถในการรองรับแรงกระแทกของแผ่นโฟมอัลจิเนตแบบลอนเคลือบซิลเวอร์นาโน
การพัฒนาโฟมอัลจิเนตแต่ละสูตร
เตรียมโฟมอัลจิเนตที่แต่ละสูตร โดยศึกษาปริมาณของ sodium alginate ที่แตกต่างกัน (3, 6, 9, 12, 15 และ 18 กรัม) และศึกษาปริมาณของ HPMC ที่แตกต่างกัน (1.5, 3, 4.5, 6, 7.5 และ 9 กรัม) นำไปผสมกับส่วนผสมอื่น ได้แก่ Glycerol 7.65, Calcium carbonate, Sorbitol 21, Calcium carbonate 0.315, GDL 1.125, HPMC 4.5, Phosphate buffer (pH 5) 74.45, น้ำ 176.85 กรัม) ต่อมาเทลงเพลตวางทิ้งไว้ที่อุณหภูมิห้อง 30 นาที และนำเพลตเข้าตู้อบลมร้อนที่อุณหภูมิ 60 องศาเซลเซียส 16 ชั่วโมง จากนั้นประเมินคุณสมบัติทางกายภาพของโฟมอัลจิเนตแต่ละสูตร ได้แก่ ลักษณะภายนอก, ความหนา, แรงเค้น (Tensile Strength), ค่าการยืดตัว (Elongation) และความสามารถในการดูดซับน้ำ เพื่อคัดเลือกสูตรที่มี
คุณสมบัติเหมาะสมที่สุด
การเตรียมและวิเคราะห์การยับยั้งเชื้อแบคทีเรีย
เตรียมอนุภาคซิลเวอร์นาโน 3 ความเข้มข้น คือ 5 10 15 ppm และนำไปเคลือบแผ่นโฟมอัลจิเนต นำไปเข้าตู้อบลมร้อนที่อุณหภูมิ 37 องศาเซลเซียส 16 ชั่วโมง จากนั้นตัดแผ่นโฟมที่เคลือบแล้ว ให้มีเส้นผ่านศูนย์กลาง 5 มิลลิเมตร เพื่อนำไปใช้ในการทดสอบประสิทธิภาพในการยับยั้งเชื้อ Staphylococcus โดยประเมินจากการเปรียบเทียบขนาดของวง clear zone
และคำนวณเป็นอัตราส่วนในการยับยั้งเชื้อแบคทีเรีย

การออกแบบโครงสร้างลอน
	ออกแบบแผ่นโฟมที่มีโครงสร้างลอนด้วยโปรแกรม Autodesk Fusion 360 โดยกำหนดอัตราส่วนความยาวต่อความสูงที่แตกต่างกัน (กําหนดให้แต่ละลอนมีอัตราส่วนแตกต่างกัน โดยความสูงต่อความยาวเป็นเซนติเมตร แบบที่ 1 เป็น 1:0.5, 1:1, 1:1.5, 1:2, 1:2.5 แบบที่ 2 เป็น 1:3  0.5:1, 1:1, 1.5:1, 2:1, 2.5:1 และ 3:1) กำหนดแรงใส่ไปที่โมเดล 5 นิวตัน บันทึกค่าโมดูลัสของยังและค่าการเสียรูป วิเคราะห์อัตราส่วนที่สามารถลดแรงกระแทกได้ดีที่สุด จากนั้นนำอัตราส่วนที่เหมาะสมที่สุดไปสร้างแม่พิมพ์ด้วยเครื่อง 3D Printer 
การทดสอบคุณสมบัติของแผ่นโฟมลอนแปะแผล
นำปริมาณ sodium alginate และ HPMC ที่มีประสิทธิภาพดีที่สุดมาผสมกับส่วนผสมอื่นๆจนได้เป็นแผ่นโฟมอัลจิเนตเคลือบด้วยซิลเวอร์นาโน และนำมาขึ้นรูปด้วยแม่พิมพ์ลักษณะลอน จะได้แผ่นโฟมลอนเคลือบซิลเวอร์นาโนและนำไปทดสอบความสามารถในการดูดซับแรงกระแทกจากค่าแรงดลด้วยเครื่อง dual range sensor ที่ความสูง 5, 10, 15 เซนติเมตรเปรียบเทียบกับค่าของผ้าก๊อตและแผ่นโฟมแบบเรียบและวิเคราะห์ผล
ผลและการอภิปรายผล
คุณสมบัติของโฟมอัลจิเนต
	ผลการวิเคราะห์ปริมาณส่วนผสมที่มีผลต่อคุณสมบัติของโฟมอัลจิเนต พบว่าปริมาณ sodium alginate และ HPMC มีคุณสมบัติทางกายภาพ โดยมีคุณสมบัติดังกล่าว ดังตารางที่ 1
ตารางที่ 1 คุณสมบัติทางกายภาพของโฟมอัลจิเนตสูตรที่ดีที่สุด
	

ค่าที่ได้
	ปริมาณ sodium alginate
	ปริมาณ HPMC

	
	3 กรัม
	4.5 กรัม

	ความหนา
(มิลลิเมตร)
	2.681±0.027
	1.132±0.011

	Elongation (มิลลิเมตร)
	48.890±0.250
	20.312±0.203

	Tensile strength (MPa)
	0.00290
	0.0695

	ค่าการดูดซับ ของเหลว
	1.979±0.003
	1.782±0.003

	ลักษณะหลัง การทดสอบ
	ยังสามารถคง รูปเป็นแผ่นได้ดี
	ยังสามารถคง รูปเป็นแผ่นได้ดี


ผลการศึกษาประสิทธิภาพของโฟมอัลจิเนตแต่ละสูตร พบว่า โฟมอัลจิเนตที่มีปริมาณ sodium alginate 3 กรัม และ HPMC 4.5 กรัม มีประสิทธิภาพสูงที่สุด โดยมีความหนาเฉลี่ย 2.68±0.027 มิลลิเมตร และมีค่าการยืดตัว (Elongation) สูงสุดที่ 48.89±0.250 มิลลิเมตร แสดงให้เห็นถึงความยืดหยุ่น ในด้านประสิทธิภาพการดูดซับสารคัดหลั่ง Hegge และคณะ (2010) พบว่าสามารถดูดซับได้ถึง 1.979±0.003 กรัมต่อกรัม และสามารถคงรูปได้หลังการดูดซับไม่ละลายกลายเป็นเจล Gaserod และคณะ (2005)
ความสามารถในการยับยั้งเชื้อแบคทีเรียของ
โฟมอัลจิเนตที่เคลือบซิลเวอร์นาโน 
ตารางที่ 2 ค่าอัตราส่วนในการยับยั้งเชื้อแบคทีเรียของโฟมอัลจิเนตที่เคลือบซิลเวอร์นาโน
	ความเข้มข้นของซิลเวอร์นาโน (ppm)
	inhibition ratio

	15
	1.5 ± 0.1


จากตารางที่ 2 พบว่าเกิด อัตราส่วนการยับยั้งเชื้อแบคทีเรียหรือ inhibition ratio เมื่อมีความเข้นข้นของซิลเวอร์นาโนที่มากขึ้นจะมีค่า inhibition ratio ที่เพิ่มมากขึ้น Rai และคณะ (2009)เช่นกันสําหรับS. aureus อยู่ที่ 1.5
ความสามารถรองรับแรงกระแทกของโครงสร้างลอน
ตารางที่ 3 ค่าโมดูลัสของยังและค่าการเสียรูปของวัสดุที่มีอัตราส่วนของความยาวต่อความสูงแตกต่างกัน
	อัตราส่วนความยาวต่อความสูง (เซนติเมตร)
	ค่าโมดูลัสของยัง (Mpa)
	ค่าการเสียรูป (มิลลิเมตร)

	2 ต่อ 1
	1.64
	3.5


จากผลการทดลองพบว่าอัตราส่วนความยาวต่อความสูงที่ 2:1 เหมาะสมที่สุด เนื่องจากให้ค่าโมดูลัสที่ต่ำที่สุดในระดับที่สร้างความสมดุลระหว่างความแข็งแรงเชิงโครงสร้างและความยืดหยุ่นของวัสดุ โครงสร้างลอนในอัตราส่วนนี้ช่วยให้วัสดุสามารถกระจายแรงกระแทกได้อย่างมีประสิทธิภาพโดยไม่เกิดการเสียรูปที่ถาวรหรือมากเกินไป
ความสามารถรองรับแรงกระแทกของแผ่นลอนแปะแผลเคลือบซิลเวอร์นาโน
ตารางที่ 4 ค่าแรงดลที่ได้จากการทดสอบแผ่นโฟม ชนิดต่างๆ 
	ความสูง
(เซนติเมตร)
	ค่าแรงดล(นิวตัน/วินาที)

	
	ผ้าก๊อซ
	แผ่นโฟมแบบเรียบ
	แผ่นโฟมแบบลอน

	5
	0.085
±0.015
	0.496
±0.015
	0.540
±0.015

	10
	0.352
±0.015
	0.423
±0.015
	0.504 ±0.015

	15
	0.213 ±0.015
	0.356
±0.015
	0.391
±0.015


แผนภูมิที่ 1 แผนภูมิแสดงความสัมพันธ์ระหว่าง ค่าแรงดลและแผ่นแปะแผลรูปแบบต่างๆ (นิวตัน)

จากตารางและแผนภูมิแท่งแสดงความสัมพันธ์ระหว่างค่าแรงดลและแผ่นแปะแผลรูปแบบต่าง ๆ พบว่า แผ่นโฟมอัลจิเนตแบบลอนมีประสิทธิภาพในการลดแรงดลได้ดีที่สุด โดยมีค่าแรงดลต่ำที่สุดเพียง 0.391 นิวตันวินาที ซึ่งลดลงจากแผ่นโฟมแบบเรียบ ที่มีค่าแรงดล 0.504 นิวตันวินาที และลดลงจากผ้าก๊อซมาตรฐาน ที่มีค่าแรงดลสูงถึง 0.540 นิวตันวินาที
สรุปผลการศึกษา
จากการศึกษาปริมาณส่วนผสมที่มีผลต่อคุณสมบัติของโฟมอัลจิเนต พบว่าปริมาณ Sodium Alginate และ HPMC ส่งผลต่อความแข็งแรงและความยืดหยุ่นของวัสดุ สูตรที่เหมาะสมที่สุดคือ Sodium Alginate 3 กรัม และ HPMC 4.5 กรัม ซึ่งให้ค่าการยืดตัว (Elongation) สูงถึง 48.89 มิลลิเมตร ส่งผลให้แผ่นโฟมมีความยืดหยุ่นสูง สามารถปรับตัวตามการเคลื่อนไหวของอวัยวะบริเวณข้อพับได้ดี นอกจากนี้ วัสดุมีความหนาเฉลี่ย 2.681 มิลลิเมตร และมีความสามารถในการดูดซับสารคัดหลั่งได้ถึง 1.979±0.003 กรัมต่อกรัม ซึ่งคุณสมบัตินี้เมื่อสัมผัสกับสารคัดหลั่งเปลี่ยนสภาพเป็นเจล ช่วยรักษาความชุ่มชื้นและป้องกันแผ่นแปะติดแผล 
 จากการทดสอบประสิทธิภาพการต้านจุลชีพด้วยอนุภาคซิลเวอร์นาโน พบว่าความเข้มข้นของซิลเวอร์นาโนแปรผันตรงกับค่า Inhibition ratio โดยการเคลือบด้วยซิลเวอร์นาโนความเข้มข้น 15 ppm ให้ประสิทธิภาพในการยับยั้งเชื้อแบคทีเรีย Staphylococcus aureus ได้ดีที่สุด และมีค่า Inhibition ratio อยู่ที่ 1.5 
จากการออกแบบและวิเคราะห์โครงสร้างลอนด้วยโปรแกรม Autodesk Fusion 360 พบว่าโครงสร้างลอนอัตราส่วนความยาวต่อความสูง 2:1 มีความสมดุลระหว่างความแข็งแรงและความยืดหยุ่นดีที่สุด โดยมีค่าโมดูลัสของยังต่ำสุดที่ 1.64 MPa และค่าการเสียรูปอยู่ที่ 3.5 มิลลิเมตร ซึ่งค่าโมดูลัสที่ต่ำนี้ช่วยลดความแข็งเกร็ง ทำให้โครงสร้างยืดหยุ่นและยุบตัวซับแรงได้ดี Antypas และ Partko (2016)สอดคล้องกับเนื้อโฟมอัลจิเนตสูตรผสมที่เหมาะสมซึ่งมีค่าการยืดตัว (Elongation) สูงถึง 48.89 มิลลิเมตร เมื่อทดสอบแรงกระแทกที่ความสูง 15 เซนติเมตร พบว่าแผ่นโฟมลอนสามารถลดแรงดลลงเป็น 0.391 นิวตันวินาที ซึ่งมีประสิทธิภาพดีกว่าแผ่นโฟมแบบเรียบที่มีค่าแรงดลเป็น 0.504 นิวตันวินาที และลดลงจากผ้าก๊อซมาตรฐานที่มีค่าแรงดลเป็น 0.540 นิวตันวินาที ถึงร้อยละ 27.6 เนื่องจากโครงสร้างลอนทำหน้าที่เสมือนสปริงเชิงกลที่ช่วยยุบตัวเพื่อซับพลังงานจลน์และกระจายแรงกดทับ ออกไปตามส่วนโค้ง Gefen และคณะ (2023) จึงสรุปได้ว่าแผ่นโฟมลอนแปะแผลมีคุณสมบัติที่เหมาะสมในการดูดซับพลังงานเชิงกลและยับยั้งเชื้อแบคทีเรียได้อย่างมีประสิทธิภาพ

